b'\n_START_ARTICLE_\nLuka, Dugi otok\n_START_SECTION_\nGeografija\n_START_PARAGRAPH_\nLuka le\xc5\xbei v sredi\xc5\xa1\xc4\x8dnem delu Dugega otoka,  v dnu istoimenskega zaliva, pod vzno\xc5\xbejem najvi\xc5\xa1jega oto\xc5\xa1kega vrha - Velo Stra\xc5\xbeo, visoko 338 mnm. Najbli\xc5\xbeje naselje je jugovzhodno le\xc5\xbee\xc4\x8di \xc5\xbdman, ki je po lokalni cesti Sali - Veli Rat oddaljen 4 km._NEWLINE_V bli\xc5\xbeini naselja so tri podzemne jame z dvoranami, najlep\xc5\xa1a med njimi je Kozja pe\xc4\x87 dolga 30 m._NEWLINE_Na koncu zaliva stoji pristan s pomolom, kjer lahko pristajajo manj\xc5\xa1a plovila. Globina morja ob pomolu je do 3 metre. Zaliv je dobro zavarovan pred vsemi vetrovi, razen pred severozahodnikom, ki lahko povzro\xc4\x8di valove.\n_START_SECTION_\nZgodovina\n_START_PARAGRAPH_\nDana\xc5\xa1nje naselje se v starih listinah prvi\xc4\x8d omenja leta 1365 pod imenom Vallis Sancti Stephani, hrva\xc5\xa1ko Sustipanska Luka. V naselju stoji srednjeve\xc5\xa1ka cerkev sv. Stjepana postavljena v 15. stoletju, ki so jo kasneje preuredili. Krasi jo oltarna slika Mrtvi Krist, delo neznanega doma\xc4\x8dega mojstra.\n_START_SECTION_\nGospodarstvo\n_START_PARAGRAPH_\nNajpomembnej\xc5\xa1a gospodarska dejavnost je turizem, predvsem navti\xc4\x8dni. V okolici Luke je pred udari vetra ve\xc4\x8d dobro za\xc5\xa1\xc4\x8diteni zalivov. Okoli naselja so lepe sprehajalne poti in naravne pla\xc5\xbee. V bli\xc5\xbeni je zliv Boka z zdravilnim blatom. V kraju je hotel_NEWLINE_H.Luka (youth hostel).'